CELEX: 62017CN0289
Language: fi
Date: 2017-05-19 00:00:00
Title: Asia C-289/17: Ennakkoratkaisupyyntö, jonka Tartu Maakohus (Viro) on esittänyt 19.5.2017 – Collect Inkasso OÜ, ITM Inkasso OÜ ja Bigbank AS v. Rain Aint, Lauri Palm, Raiko Oikimus, Egle Noor ja Artjom Konjarov

31.7.2017   
            
            
               FI
            
            
               Euroopan unionin virallinen lehti
            
            
               C 249/20
            
         Ennakkoratkaisupyyntö, jonka Tartu Maakohus (Viro) on esittänyt 19.5.2017 – Collect Inkasso OÜ, ITM Inkasso OÜ ja Bigbank AS v. Rain Aint, Lauri Palm, Raiko Oikimus, Egle Noor ja Artjom Konjarov
   (Asia C-289/17)
   (2017/C 249/31)
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Tartu Maakohus
   
      Pääasian asianosaiset
   
   
      Kantajat: Collect Inkasso OÜ, ITM Inkasso OÜ ja Bigbank AS
   
      Vastaajat: Rain Aint, Lauri Palm, Raiko Oikimus, Egle Noor ja Artjom Konjarov
   
      Ennakkoratkaisukysymykset
   
   
               1.1.
            
            
               Onko riitauttamattomia vaatimuksia koskevan eurooppalaisen täytäntöönpanoperusteen käyttöönotosta 21.4.2004 annetun Euroopan parlamentin ja neuvoston asetuksen (EY) N:o 805/2004 (1) 17 artiklan a alakohtaa tulkittava siten, että haastehakemuksessa, vastaavassa asiakirjassa tai oikeuden istuntoon saapumista koskevassa kutsussa taikka sen yhteydessä on oltava selkeästi ilmoitettu kaikki asetuksen 17 artiklan a alakohdassa mainitut tiedot? Erityisesti, estyykö tuomioistuimen ratkaisun vahvistaminen eurooppalaiseksi täytäntöönpanoperusteeksi asetuksen 3 artiklan 1 kohdan b alakohdan, 6 artiklan 1 kohdan c alakohdan ja 17 artiklan a alakohdan mukaisesti, jos velalliselle ei ole ilmoitettu sen viranomaisen osoitetta, jolle vastaus on lähetettävä, mutta hänelle on ilmoitettu kaikki muut 17 artiklan a alakohdassa mainitut tiedot?
            
         
               1.2.
            
            
               Onko riitauttamattomia vaatimuksia koskevan eurooppalaisen täytäntöönpanoperusteen käyttöönotosta 21.4.2004 annetun Euroopan parlamentin ja neuvoston asetuksen (EY) N:o 805/2004 18 artiklan 1 kohdan b alakohtaa tulkittava siten, että ellei menettely tuomiojäsenvaltiossa täytä asetuksen (EY) N:o 805/2004 17 artiklassa säädettyjä vaatimuksia, täyttymättä jäämisen korjautuminen edellyttää, että velalliselle on tuomiossa tai sen ohella annettu kaikki asetuksen 18 artiklan 1 kohdan b alakohdassa mainitut tiedot? Erityisesti, estyykö tuomioistuimen ratkaisun vahvistaminen eurooppalaiseksi täytäntöönpanoperusteeksi, jos velalliselle ei ole ilmoitettu sen viranomaisen osoitetta, jolle ilmoitus vaatimuksen vastustamisesta on lähetettävä, mutta hänelle on ilmoitettu kaikki muut 18 artiklan 1 kohdan b alakohdassa mainitut tiedot?
            
         
      (1)  EUVL 2004, L 143, s. 15.